stanford-oval/wikipedia huggingface dataset:
Preussin yleinen maanlaki
Historia > Kehitys

Fredrik I halusi laatia maalleen yhdenmukaisen lakikoonnoksen, mutta sitä ei aloitettu kuin vasta Fredrik II Suuren aikana. Fredrikin ajatus ei ollut vain koota yhdenmukainen lakien koonnos, vaan tehdä niistä selkeitä ja poistaa eri tulkintamahdollisuuksista johtuva mahdollinen hyväksikäyttö. Aikaisempi yritys lakikodifikaatioksi, Samuel von Coccejin laatima Project eines Corporis Juris Fridericiani (1749–51) osoittautui epäonnistuneeksi.
Ensimmäistä versiota kutsuttiin nimellä Preussin yleislaki (saks. Allgemeines Gesetzbuch für die Preußischen Staaten, AGB, 1792). Lain kodifioivat vuonna 1794 etupäässä Svarez ja Klein Fredrik II Suuren määräyksestä.
Historia > Käyttö

Tulkinnat lain soveltamisesta ovat ristiriitaisia; joidenkin mukaan laki oli helppolukuinen ja helposti tulkittavissa eikä se ollut kovin abstrakti vaan jokapäiväistä säännöstelyä, toisten mukaan lain kieli, vaikkakin se oli saksaksi kirjoitettu, oli äärettömän kasuistista ja epätarkkaa tehden siitä vaikean tulkita oikein ja käytännössä hankalaa käyttää.
Puolan toisen jaon jälkeen se saatettiin voimaan Preussiin liitetyillä alueilla toissijaisena oikeuslähteenä, tarkoituksena integroida alue Preussiin.
Maanlaki oli tyypillinen esimerkki feodalismin ja kapitalismin välisestä siirtymäkauden laista, jossa feodaaliajan vanhat oikeudelliset instituutiot (esim. jaettu omistusoikeus, säätyjako, aateliston erioikeudet, talonpoikien alisteinen asema) olivat olemassa rinnakkain modernien oikeudellisten instituutioiden (esim. omaisuuden määritelmä) kanssa.
Maanoikeus lakkasi toimimasta järjestelmän uudistuksen (Stein-Hardenberg-reformit) yhteydessä, kun feodaaliajan jäänteet lakkautettiin.
Linkkejä

Lain saksankielinen teksti: Allgemeines Landrecht für die Preußischen Staaten (01.06.1794), Einleitung (Johdanto), Erster Theil (Osa I), Zweyter Theil (Osa II), osoitteessa OpinioIuris: Die freie juristische Bibliothek, viitattu 8. heinäkuuta 2014.
Saksankielinen PDF versio (Arkistoitu – Internet Archive), viitattu 8. heinäkuuta 2014.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:General state laws for the Prussian states
Samuel von Cocceji, Project des Corporis Juris Fridericiani, 1752
Käännös suomeksi
Roman Savtšenko

| Roman Savtšenko |
| --- | --- |
 Roman Savtšenko vuonna 2013
Henkilötiedot
Syntynyt: 28. heinäkuuta 1988 Oskemen, Kazakstanin SNT
Kansalaisuus:   Kazakstan
Jääkiekkoilija
Pelipaikka:  puolustaja
Maila:  vasen
Pituus:  189 cm
Paino:  95 kg
Seura
Seura:  Lokomotiv Jaroslavl
Sarja:  KHL
Pelinumero:  2
Pelaajaura
Pääsarjaura:  2006–
Aik. seurat:  HK Kaztsink-Torpedo (Vysšaja Liga) Barys Astana (KHL) Sibir Novosibirsk (KHL)
NHL-varaus:  ei varattu
Roman Viktorovitš Savtšenko (ven. Роман Викторович Са́вченко, s. 28. heinäkuuta 1988 Oskemen) on kazakstanilainen jääkiekkoilija, joka edustaa KHL:ssä pelaavaa Lokomotiv Jaroslavlia. Pelipaikaltaan vasemmalta laukova 188-senttinen ja 95-kiloinen Savtšenko on puolustaja. Hän kuuluu myös Kazakstanin jääkiekkomaajoukkueeseen.
Savtšenko aloitti uransa Venäjän toiseksi korkeimman sarjatason Vysšaja Ligan HK Kaztsink-Torpedossa, jota hän edusti kaudesta 2005–2006 kauteen 2008–2009. Kaudella 2008–2009 Savtšenko siirtyi uuden KHL-liigan kazakstanilaisjoukkueeseen Barys Astanaan. Parhaimmalla kaudellaan, kaudella 2012–2013, Savtšenko on tehnyt tehot 10+10.
Nuorten maajoukkueissa Kazakstania edustanut Savtšenko debytoi Kazakstanin jääkiekkomaajoukkueessa kaudella 2008–2009. Hän on edustanut maataan neljissä 1. divisioonan MM-kilpailuissa ja lisäksi vuosien 2010, 2012, 2014 ja 2016 A-sarjan MM-kilpailuissa.
Rouhiainen

Rouhiainen on suomalainen sukunimi. Tunnettuja Rouhiaisia ovat:
Anne Rouhiainen, taidekriitikko
Elina Rouhiainen (s. 1988), nuortenkirjailija
Harri Rouhiainen (s. 1960), pika-aitajuoksija
Jere Rouhiainen (s. 1996), jääkiekkoilija
Teemu Rouhiainen (s. 1994), pesäpalloilija
Ulla-Maija Rouhiainen (s. 1953), matkailualan vaikuttaja ja tietokirjailija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Roukalahden Kivekkäät

Roukalahden Kivekkäät (tunnettu pitäjän ulkopuolella myös nimellä Liperin Kivekkäät) on Liperin Roukalahdella toimiva urheilun yleisseura. Seura on perustettu 29. kesäkuuta 1913.
Seuran maineikkaimpia urheilijoita ovat olleet olympia- ja MM-tason hiihtäjäveljekset Martti ja Tauno Lappalainen. Urheilutoiminta seurassa on nykyään jäänyt taka-alalle, mutta seura on ottanut hoitaakseen Roukalahden kesäteatterin.
Kivekkäät omistaa myös Roukaladen kylätalon, joka on vuokrattavissa myös ulkopuolisten käyttöön.
Jalkapalloa Kivekkäissä pelattiin jo 1930-luvulla, jolloin seura liittyi Suomen Palloliiton Karjalan piiriin ja piirin jakauduttua 1938 Joensuun piiriin, jonka perustajajäsenistöön se näin ollen kuului. Piirin jäsenenä Kivekkäät oli aina vuoteen 1960 saakka.
Pesäpalloakin Kivekkäissä harrastettiin. Joukkue voitti mm. vuonna 1947 Liperin pitäjänmestaruuden naisten ja poikien sarjassa. Miesten puolella Taipaleen Vekara osoittautui vielä paremmaksi.
Saltan maakunta

Maakunnan sijainti Argentiinan kartalla
Saltan maakunta (esp. Provincia de Salta) on Argentiinan pohjoisosassa sijaitseva maakunta. Se on pinta-alaltaan 155 488 neliökilometriä ja sen asukasluku oli vuonna 2010 yhteensä 1 215 207. Saltan naapurimaakuntia ovat idästä myötäpäivään lueteltuna Formosa, Chaco, Santiago del Estero, Tucumán, Catamarca ja Jujuy. Maakunnan pääkaupunki on noin 550 000 asukkaan Salta (2010).
Aiheesta muualla

Wikimedia Commonsissa on kuvia tai muita tiedostoja aiheesta .
Saltan viralliset verkkosivut
Argentiinan maakunnat
Buenos Aires
Buenos Airesin liittopiiri
Catamarca
Chaco
Chubut
Córdoba
Corrientes
Entre Ríos
Formosa
Jujuy
La Pampa
La Rioja
Mendoza
Misiones
Neuquén
Río Negro
Salta
San Juan
San Luis
Santa Cruz
Santa Fe
Santiago del Estero
Tulimaa, Etelämantereen sektori ja Etelä-Atlantin saaret
Tucumán
Saima Tigerstedt-Ylinen

Saima Tigerstedt-Ylinen (15. joulukuuta 1878 Tuulos – 19. kesäkuuta 1978 Yläne) oli suomalainen taidemaalari.
Elämä

Tigerstedt syntyi Tuuloksessa ruotsinkieliseen aatelissukuun vuonna 1878. Seuraavan vuosikymmenen loppupuolella hän muutti perheensä mukana Helsinkiin. Vuonna 1903 Tigerstedt valmistui taidemaalariksi Suomen Taideyhdistyksen piirustuskoulusta. Hän oli myös opiskellut Taideteollisessa korkeakoulussa eri käsityöaineita, muun muassa puukuvanveistoa ja ornamenttipiirustusta.
Vuonna 1905 Tigerstedt avioitui piirustuskoulussa tapaamansa Yläneelta kotoisin olleen Vihtori Ylisen kanssa. Samana vuonna pariskunta matkusti yhdistetylle hää- ja opintomatkalle Pariisiin, jossa he opiskelivat usean muun suomalaistaiteilijan tavoin Académie Colarossissa. Suomeen palattuaan he rakennuttivat Yläneen Elijärven rannalle ateljeehuvilan, jossa he viettivät lähes koko loppuelämänsa. Vuosina 1923–1929 Ylisen perhe asui syksystä kevääseen Raumalla lasten koulunkäynnin vuoksi.
Työ

Tigerstedt-Ylinen tuli tunnetuksi akvarelleistaan, joiden aiheina olivat yleensä erilaiset maisemat. Suuri osa hänen tuotannostaan kuvaa Vanhaa Raumaa. Hän teki myös jonkin verran asetelmia sekä maalasi interiöörejä. Lisäksi Tigerstedt kutoi muun muassa erilaisia huonetekstiilejä ja ryijyjä. Hänen taiteellinen tuotantonsa jäi kuitenkin paljon puolisoaan suppeammaksi, koska Tigerstedt keskittyi hoitamaan perhettään Vihtori Ylisen huolehtiessa toimeentulosta.
Tigerstedt-Ylinen kuoli kesäkuussa 1978 ollessaan 99-vuotias. Hänet on haudattu miehensä kanssa samaan hautaan Yläneen hautausmaalle. Pariskunnan yhteisessä hautamuistomerkissä on Tigerstedin tekemä reliefi aviomiehestään.
Sahagún

| Sahagún |
| --- | --- |

 lippu:  vaakuna
 Sahagún
 Koordinaatit: 42°22′19″N, 5°1′49″W 
Valtio:  Espanja
Itsehallintoalue:  Kastilia ja León
Maakunta:  León
Piirikunta (Comarca):  Tierra de Sahagún
Hallinto:  
 – Hallinnon tyyppi:  Kunta
 – Pormestari:  Lisandro García de la Viuda
Pinta-ala:  
 – Kokonaispinta-ala:  124 km²
Korkeus:  813 m
Väkiluku (2015):  2 709
 – Väestötiheys:  22 as./km²
 
 http://www.aytosahagun.es/ 
Infobox OKVirheellinen NIMI-arvo: 
Sahagún on kunta Leónin maakunnassa Kastilia ja Leónin itsehallintoalueella Espanjassa. Kunnan asukasluku on noin 2700 (2015).
Arkkitehtuurissa ja taiteessa mudéjar-tyylin katsotaan yleisesti syntyneen 1100-luvulla Sahagúnissa.
Kuvia

Iglesia de San Lorenzo
Iglesia de San Tirso
Santuario de la Peregrina
Torre del reloj (Monasterio Real de San Benito)
Arco se San Benito (Monasterio Real de San Benito)
Monasterio de Santa Cruz
Rautatieasema
Fransiskaani Bernardino de Sahagúnin (1499–1590) patsas
Aiheesta muualla

Kuvia tai muita tiedostoja aiheesta Sahagún Wikimedia Commonsissa
Rockhampton

| Rockhampton |
| --- | --- |

 Rockhampton
 Koordinaatit: 23°22.5′S, 150°30.7′E 
Valtio:  Australia
Osavaltio:  Queensland
Perustettu:  1858
Kaupungiksi:  1960
Pinta-ala:  
 – Kokonaispinta-ala:  94,8 km²
Korkeus:  13 m
Väkiluku (2016):  61 213
 – Väestötiheys:  645 as./km²
Infobox OKVirheellinen NIMI-arvo: 
Rockhampton on kaupunki Australiassa, Queenslandin osavaltiossa. Kaupungissa oli 61 213 asukasta vuoden 2016 väestönlaskennassa, ja se sijaitsee 525 kilometriä Brisbanesta luoteeseen. Rockhampton perustettiin vuonna 1858 ja siitä tuli kaupunki vuonna 1960. Kaupungissa tuotetaan esimerkiksi lihaa, kemikaaleja ja trooppisia hedelmiä. Kaupunki sijaitsee lähellä Isoa valliriuttaa, joten turismi on tärkeää kaupungille. Kaupungin asukkaista noin 20 prosenttia on alle 14-vuotiaita, ja noin 16 prosenttia on yli 65-vuotiaita.
Ilmasto

Rockhamptonissa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 22 °C ja keskimääräinen sademäärä 890 millimetriä. Tammikuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on heinäkuu, jolloin keskilämpötila on noin 16 °C. Sateisin kuukausi on tammikuu, jolloin sataa keskimäärin noin 157 millimetriä. Syyskuu puolestaan on kuivin kuukausi. Silloin keskimääräinen sadanta on 21 millimetriä.
Aiheesta muualla

Kuvia tai muita tiedostoja aiheesta Rockhampton Wikimedia Commonsissa
Salt Lick

| ”Salt Lick” ZZ Top |
| --- | --- | --- |

Singlen tiedot
 Julkaistu: 1970
 Formaatti: 7” vinyyli
 Tuottaja(t): Bill Ham
 Tyylilaji: blues rock
 Kesto: 02.46
 Levy-yhtiö: London Records
Listasijoitukset
 Ei tunnettuja listasijoituksia.
ZZ Topin muut singlet
|   | ”Salt Lick” 1970 | ”(Somebody Else Been) Shakin’ Your Tree” 1970 |
Salt Lick on ZZ Topin vuonna 1970 julkaisema kappale sekä esikoissingle. Kappaletta ei ole julkaistu millään studioalbumilla, ainoastaan singlenä ja Chrome, Smoke & BBQ -kokoelmalla vuonna 2003. ”Salt Lick” on ZZ Topin ensimmäinen musiikkijulkaisu.
Kappaleet singlellä

Kaikki kappaleet säveltänyt Billy Gibbons.
Salt Lick – 2.46
Miller's Farm – 2.36
ZZ Top
| --- | --- |
Studioalbumit:   ZZ Top’s First Album  Rio Grande Mud  Tres Hombres  Fandango!  Tejas  Degüello  El Loco  Eliminator  Afterburner  Recycler  Antenna  Rhythmeen  XXX  Mescalero  La Futura 
Kokoelmat:   The Best of ZZ Top  Greatest Hits  One Foot in the Blues  Chrome, Smoke & BBQ  Rancho Texicano 
DVD:t:   ZZ Top’s Greatest Hits  Eric Clapton Crossroads Guitar Festival  ZZ Top Live from Texas  ZZ Top Ultimate Collection
Salta-luokka

| Salta-luokka |
| --- | --- |


Tekniset tiedot
Uppouma:  1 140 t (pinnalla) 1 248 t (sukellus)
Pituus:  55,9 m
Leveys:  6,3 m
Syväys:  5,5 m
Koneteho:  diesel: 2 250 bhp sähkö: 3 600 shp
Propulsio:  1-akselinen, 4 × MTU-dieselmoottoria Siemens-sähkömoottori
Nopeus:  11 solmua (pinnalla) 21 solmua (sukellus)
Miehistöä:  32, joista 5 upseeria
Aseistus
Meritorjunta:  8 × 533 mm torpedoputkea
Salta-luokka on Argentiinan laivaston kahden Saksassa valmistetun sukellusveneen muodostama alusluokka. Ne perustuvat tyypin 209 sukellusveneeseen.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| ARA Salta | Howaldtswerke-Deutsche Werft, Kiel | 30. huhtikuuta 1970 | 9. marraskuuta 1972 | 7. maaliskuuta 1975 |  |
| ARA San Luis | HDW | 1. lokakuuta 1970 | 3. huhtikuuta 1973 | 24. toukokuuta 1974 | poistettu 1997 |
Pukala (Orivesi)

| Pukala |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°40′26″N, 24°10′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pukalan valuma-alue (35.39)
Laskujoki:  Pukalanjoki 
Järvinumero:  35.393.1.001
Mittaustietoja
Pinnankorkeus:  134,1 m  
Rantaviiva:  34,2979 km  
Pinta-ala:  4,10756 km²  
Tilavuus:  0,0617247 km³  
Keskisyvyys:  15,03 m  
Suurin syvyys:  56,97 m  
Saaria:  43 
 fiPukala 
Pukala  on Pirkanmaalla Orivedellä lähellä Tampereen rajaa sijaitseva järvi. Se on yhdessä Enojärven ja Velaattajärven kanssa metsäalueen suurimpia järviä.
Maantietoa

Järven pinta-ala on 410 hehtaaria eli 4,1 neliökilometriä. Se on 6,6 kilometriä pitkä ja 2,1 kilometriä leveä. Järvi on pituuteensa nähden kapea ja se on selvästi itä-länsi-suuntainen. Sen eteläranta on melko selväpiirteinen, mutta sen pohjoisrannoilla vuorottelevat lahdet ja niemet. Järven keskeltä työntyy pohjoiseen Valkealahti ja tämän itäpuolella sijaitsevasta Majalahdesta työntyy kapeasta lahdensuusta koilliseen 1,4 kilometriä pitkä Isolahti. Isolahti kääntyy lopulta kohti kaakkoa ja kietoo sisäänsä laajan Punkanniemen. Punkanniemen itäpuolella sitä rajaa yli 600 metriä pitkä Vähälahti, jonka pohjukka lähes yhtyy Isolahden pohjukkaan. Järven itäpäätä kutsutaan Vuorilahdeksi.
Järvessä on laskettu olevan 43 saarta. Niiden yhteispinta-ala on 20 hehtaaria, mikä on noin 4,7 % järven kokonaispinta-alasta. Saarista viisi, eli Leenansaari, Naurissaari, Pukkisaari, Korpisaari ja Korpisaari, ovat yli hehtaarin suuruisia, muista saarista 27 on yli aarin ja loput 11 on alle aarin kokoisia. Muita karttaan nimettyjä saaria ovat Latosaari, Palanutsaari, Maailmanlopunsaari, Onkisaari, Honkasaari, Kalliosaari, Napulit, Kuusisaari, Kuolemasaari, Selkäsaari, Selkäsaaret, Paskasaari ja Munasaari.
Järvi on luodattu ja siitä on julkaistu syvyyskartat. Sen tilavuus on 62 miljoonaa kuutiometriä eli 0,062 kuutiokilometriä. Järven keskisyvyys on 15 metriä ja suurin syvyys on 57 metriä. Järven pituusakselin kohdalla kulkee syvänteiden ketju, jossa erilliset syvänteet ulottuvat esimerkiksi 46, 49, 55, 57 ja 45 metrin syvyyteen. Syvin kohta 57 metriä sijaitsee Roninmaan ja Myllylahden välissä järven keskikohdassa.
Järven rantaviivan pituus on 34 kilometriä, josta saarten rantaviivan yhteispituus on 9 kilometriä. Järven pohjoispuolella avautuu metsäinen erämaa ja järven eteläpuolella olevat entiset pientilat ovat lopettaneet viljelynsä. Asutus on pääasiassa vapaa-ajan asutusta ja moniin rantoihin on rakennettu tiheästi mökkejä. Tästä huolimatta järvellä on vielä paljon rantoja, jotka ovat täysin autiot. Mökeille johtaa tiet etelästä valtatieltä 9 ja siitä haarautuvalta yhdystieltä 14199. Järven pohjoispuolelle kiertää pari kylätietä, mutta siellä risteilee enää metsäautoteitä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Pukalan valuma-alueella (35.39), jonka Pukalan alueeseen (35.393) järvi kuuluu. Järven vedenpinnan korkeus on 134,1 metriä mpy.
Valuma-alue saa pääosan vedestään pohjoisen valuma-alueilta. Sieltä laskevat Neejärven valuma-alue (35.395) Neejärven (20 ha) laskuojaa myöten Isolahteen ja Kielikänjärven valuma-alue (35.394) Kielikänjärven (61 ha) laskuojaa myöten Pukalan länsipään pohjoisrantaan. Neejärven valuma-alue on näistä suurempi ja sen valuma-alueeseen kuuluvat esimerkiksi Iso-Musturi (7 ha), Vähä-Musturi (5 ha) ja Siitinjärvi (44 ha). Kielikänjärveen laskee vielä Valkeajärvi (16 ha). Pukalan valuma-alueella on kuusi muuta yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Valkeajärvi (6 ha), Ahvenlammi (6 ha), Hirvijärvi (3 ha), Rökäslammi (3 ha), Loppisjärvi (2 ha) ja Muurainjärvet (1 ha).
Pukalan laskujoki on Pukalanjoki, joka laskee Hankajärveen (105 ha). Sen kuuluu Lauttajärven–Hankajärven alueeseen (35.392), jonka pääjoki laskee Savonkylän, Myllykylän ja Asuntilan läpi, ja laskee sitten Kaletonjärven alueen (35.391) Asuntilanjokea myöten Näsijärven Koljonselkään.
Luontoarvoja

Järvi on kirkasvetinen, ja Metsähallitus on rauhoittanut hallinnassaan olevia pohjoisrantojen metsiä ja saaria retkeilykäyttöön. Pukalan virkistysmetsässä kulkee patikointireitistö, joka ulottuu pohjoisrannoille asti. Pukalaa suositellaan myös melontaan ja kalastukseen.
Sairaanvoitelu

Sairaanvoitelu (kreik. Ευχέλαιο, ven. соборование, елеосвящение, myös rukousöljypalvelus) on ortodoksisen kirkon mysteerio eli sakramentti. Siitä käytetään myös läntistä perintöä olevaa nimitystä sairaanvoitelu sekä nimitystä öljypyhitys. Mysteeriossa pyydetään öljyllä voitelemalla Jumalalta syntien anteeksi antoa sekä sairauksien paranemista.
Sairaanvoitelu ei ole sama kuin katolisen kirkon aiempi ns. viimeinen voitelu eli kuoleman mysteerio; ortodoksinen sairaanvoitelu on elämän ja parannuksen mysteerio. Mysteeriossa ihmiseen välittyy Jumalan parantava armo Pyhän Hengen siunaaman öljyn kautta.
Mysteerio muodostuu rukouksista sakramenttiin osallistuvan puolesta, öljyn pyhityksestä ja varsinaisesta tapahtumasta, öljyllä voitelusta. Vanhan käytännön mukaisesti toimitukseen pitäisi osallistua seitsemän pappia, mutta nykyään se etenkin Suomessa, jossa ortodoksien ja etenkin pappien lukumäärä on vähäinen, toimitetaan vain yhden papin toimituksena.
Mysteerio voidaan toimittaa yleisenä eli kaikille halukkaille ortodokseille, jotka kirkossa siihen haluavat osallistua, olivatpa sairaita tai eivät sekä yksityisenä, jolloin osallistujan oletetaan olevan jollain tapaa todella sairas.
Läntisenä lainana mysteerioon on nykyisin liitetty osallistuminen katumuksen mysteerioon, jolla näin viitataan viimeiseen voiteluun. Tämä tapa ei enää ole suositeltava yleisenä käytäntönä.
Erityisesti suuren paaston aikana toimitettavat yleiset sairaanvoitelut suoritetaan kirkossa, mutta yksityinen voidaan suorittaa myös muualla esimerkiksi kodissa tai vaikka sairaalassa.
Aiheesta muualla

Sairaanvoitelu eli rukousöljypalvelus / Ortodoksi.net (Arkistoitu – Internet Archive)
Roman Schaad

Roman Schaad vuonna 2019.
Roman Schaad (s. 30. heinäkuuta 1993) on sveitsiläinen maastohiihtäjä, joka edustaa Skiclub Drusberg -seuraa.
Alle 23-vuotiaiden MM-kilpailuissa Val di Fiemmessä vuonna 2014 Schaad saavutti pronssia vapaan hiihtotavan sprintissä. Seefeldin MM-kilpailuissa 2019 hän sijoittui vapaan hiihtotavan sprintissä 24:nneksi.
Maastohiihdon maailmancupissa Schaad kilpaili ensimmäisen kerran Davosissa joulukuussa 2013 sijoittuen vapaan hiihtotavan sprintissä kymmenenneksi. Parhaimmillaan hän on sijoittunut yhdeksänneksi Toblachin vapaan hiihtotavan sprintissä helmikuussa 2014.
Aiheesta muualla

Wikimedia Commonsissa on kuvia tai muita tiedostoja aiheesta .
Fabian ja Roman Schaadin kotisivut (Arkistoitu – Internet Archive)
Roman Rusinov

Roman Rusinov vuonna 2016.
Roman Aleksandrovitš Rusinov (ven. Рома́н Алекса́ндрович Ру́синов; 21. lokakuuta 1981 Moskova) on venäläinen kilpa-autoilija. Hän toimi vuonna 2006 Midland F1 Racing Formula 1 -tallin testikuljettajana.
Nykyään Rusinov kilpailee FIA World Endurance Championship -kestävyyssarjassa LMP2-luokassa. Hän osallistunut urallaan kuudesti Le Mansin 24 tunnin ajoon.
Aiheesta muualla

Roman Rusinovin kotisivu (Arkistoitu – Internet Archive)
Pujottelun maailmancup
Pujottelucupissa menestyneimmät laskijat

Laskijan nimi on lihavoitu, jos hän kilpailee kaudella 2023–2024.
Rautajärvi (täsmennyssivu)

Rautajärvi voi tarkoittaa seuraavia:
Paikannimenä

Rautajärvi, järvi Enontekiöllä
Rautajärvi, kuivatettu järvi Humppilassa
Rautajärvi, järvi Pälkäneellä
Rautajärvi, kylä Pälkäneellä
Rautajärvi, järvi Tampereella.
Sukunimenä

Martti Rautajärvi, ent. Blomgren (1868–1927), opettaja ja koulunjohtaja, maanviljelysneuvos
Sukunimenä > Kuvitteellisia henkilöitä

Pentti Rautajärvi, kansakoulunopettaja ja suojeluskuntalainen Väinö Linnan romaanitrilogiassa Täällä Pohjantähden alla
Rautajärvi (järvi Pälkäneellä)

| Rautajärvi |
| --- | --- |

Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°23′43″N, 24°43′12″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  Pihtisalmi 
Järvinumero:  35.781.1.014
Mittaustietoja
Pinnankorkeus:  86,6 m  
Rantaviiva:  22,1987 km  
Pinta-ala:  2,41921 km²   
Tilavuus:  0,00556533 km³ 
Keskisyvyys:  2,3 m  
Suurin syvyys:  22,19 m  
Saaria:  46 
 fiRautajärvi 
Rautajärvi  on Pirkanmaalla Pälkäneellä Rautajärven kylän lähellä sijaitseva järvi.
Maantietoa

Järven pinta-ala on 242 hehtaaria eli 2,4 neliökilometriä ja se on 3,3 kilometriä pitkä ja 1,9 kilometriä leveä.Järvi on luodattu ja siitä on julkaistu syvyyskartat. Järven tilavuudeksi on saatu 5,6 miljoonaa kuutiometriä eli 0,0056 kuutiokilometriä. Sen keskisyvyys on 2,3 metriä ja suurin syvyys on 22,2 metriä. Siinä on laskettu olevan 46 saarta. Niiden yhteispinta-ala on 16 hehtaaria, mikä on noin 6,1 prosenttia järven kokonaispinta-alasta. Saarista 3 on yli hehtaarin suuruisia, 30 yli aarin ja loput 13 ovat alle aarin kokoisia. Sen rantaviivan pituus on 22,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Kukkian alueeseen (35.781) se kuuluu. Järven vedenpinnan korkeus on 86,6 metriä mpy.
Satellite (täsmennyssivu)

Satellite voi tarkoittaa seuraavia:
Satellite, P.O.D:n albumi vuodelta 2001
Satellite, OceanLabin kappale vuodelta 2004
Satellite, Eurovision laulukilpailun 2010 voittanut Lena Meyer-Landrutin kappale
Satellite, Cyan Kicksin single vuodelta 2018
Satellite Awards, International Press Academyn (IPA) vuosittain jakamia palkintoja
Puka

| Puka |
| --- | --- |
 Kuigatsin kartanon tuulimylly
 lippu:  vaakuna
 Puka
 Koordinaatit: 58°02′59″N, 26°13′35″E 
Valtio:   Viro
Maakunta:  Valgamaa
Kunta:  Otepään kunta
Hallinto:  
 – Hallinnon tyyppi:  pienkauppala
Pinta-ala:  
 – Kokonaispinta-ala:  200,75 km²
Väkiluku (2016):  1 573
 – Väestötiheys:  7,8 as./km²
Aikavyöhyke:  UTC+2
 – Kesäaika:  UTC+3
 
 puka.kovtp.ee 
Infobox OKVirheellinen NIMI-arvo: 
Puka on pienkauppala ja entinen kunta Virossa Valgamaan maakunnassa.
Vuoden 2017 kuntauudistuksessa Pukan kunta jaettiin kahtia: Pukan pienkauppala ja 11 kylää liitettiin uuteen Otepään kuntaan ja kuusi Tartumaalle perustettuun Elvan kuntaan. Vuodesta 2017 alkaen Puka on ollut Otepään kuntaan kuuluva pienkauppala.
Entinen kunta

Kunta sijaitsi Valgamaan pohjoisosassa Valgan pohjois- ja Tõrvan itäpuolella Võrtsjärven rannalla. Kunnassa oli arviolta 1 573 asukasta (vuonna 2016) ja sen pinta-ala oli 200,75 neliökilometriä.
Kuntaan kuului Pukan pienkauppala (alevik) ja 18 kylää: Aakre, Kibena, Kolli, Komsi, Kuigatsi, Kähri, Meegaste, Palamuste, Pedaste, Plika, Prange, Purtsi, Põru, Pühaste, Rebaste, Ruuna, Soontaga ja Vaardi.
Entinen kunta > Väestö

Vuonna 2011 Pukan kunnassa oli 1 527 asukasta, joista 1 497 (98,0 %) oli virolaisia, 18 (1,2 %) venäläisiä ja 12 (0,8 %) muita kansallisuuksia.
Kuvia

Pukan apteekki
Aakren kartanon rakennuksia
Pukan rautatieasema
Aiheesta muualla

Kuvia tai muita tiedostoja aiheesta Puka Wikimedia Commonsissa
Pierre Mendès France

| Pierre Mendès France |
| --- | --- |
 Mendès France vuonna 1968.
Ranskan pääministeri
 18. kesäkuuta 1954–23. helmikuuta 1955  
Presidentti:  René Coty
Edeltäjä:  Joseph Laniel
Seuraaja:  Edgar Faure
Henkilötiedot
Syntynyt: 10. tammikuuta 1907 Pariisi, Ranska
Kuollut: 18. lokakuuta 1982 (75 vuotta) Pariisi, Ranska
Tiedot
Puolue:  Radikaalipuolue
Pierre Mendès France (10. tammikuuta 1907 – 18. lokakuuta 1982) oli ranskalainen poliitikko, joka toimi Ranskan pääministerinä vuosina 1954–1955.